Aliesha González Arenas

Aliesha Araceli González Arenas (Mexiko, XX. mendea) zientzialaria, neurozientzialaria, irakaslea eta ikertzailea da. Mexikoko Unibertsitate Nazional Autonomoko (IIB-UNAM) Ikerketa Biomedikoen Institutuan egiten du lan. Neurozientziak ditu aztergai.

 Bizitza 

 Familia eta ikasketak 
Aliesha González Arenasen familian hainbat mediku daude eta Mexikoko Estatuan klinika bat dute. Hor, txikitatik giza garapenaz eta zientziaz interesatu zen. Jatorri horrek eragina izan zuen aukeratu zuen karreran, 1998 urtean UNAMeko Kimika Fakultatean kimika farmakologia ikastea erabaki zuen. María Eugenia Torres Márquez doktoreak gonbidatu zuen bererekin laborategian lan egiteko eta minbiziaren biokimikari buruz ikertzen hasi zen. Erakunde horretan bertan maistratasuna lortu zuen 1999 urtean, eta doktoretza-ikerketei ekin zien, Ignacio Camacho Arroyoren tutoretzapean, neurozientzietan interesatuta. 2004 urtean lortu zuen Zientzia biomedikoetan doktore gradua IIB-UNAMen. UNAMeko Fisiologia Zelularreko Institutuan post-doktoretza bat egin zuen 2004tik 2007ra, Jesús Adolfo García Sainz doktorearen laborategian, eta Zeng-jie Yang-ekin egonaldi bat egin zuen Filadelfiako Templeko Unibertsitatean 2012 urtean.

 Lan ibilbidea 
Kimika Fakultateko fisiologia irakasle lanean hasi zen 2004 urtean, eta 2014 urtean denbora osoko ikertzaile lanean UNAMeko Ikerketa Biomedikoen Institutuan, non Genero Berdintasunerako Barne Batzordeko kide ere baden.

 Ikergaiak 
Neurozientzietan du interesa, bereziki autismoaren espektroko nahasmenduetan, eta González Arenasek neurodibergenteen neuroplastikotasunean gertatzen diren aldaketak eta desberdintasunak ikertu ditu, zehazki, neuronetan eta glia-zeluletan edo neuroglietan gertatzen diren aldaketak. Era berean, garuneko tumoreak garatzeko interesa du.Academia Mexicana de las Ciencias.  

 Sariak eta aintzatespenak 

 2006 - Ikertzaileen Sistema Nazionala, II. maila
 2008 - Zientzia arloko emakumeentzako beka L’Oréal–UNESCO- AMCAcademia Mexicana de las Ciencias.  
 2022- Mexikoko Zientzia Akademiako kidea 7
 2023- CANIFARMA Ikerketa Klinikoan 8

 Erreferentziak 

 Kanpo estekak 
 https://amc.edu.mx/amc/membresia/MEMBRESIA2023.pdf

https://www.canifarma.org.mx/uploads/descargables/AVISO_Premio_CANIFARMA_23.pdf

Kategoria:Mexikoko zientzialariak
Kategoria:Emakume zientzialariak
Kategoria:Mexikoko irakasleak
Kategoria:Emakume irakasleak
Kategoria:Mexikoko ikertzaileak
Kategoria:Emakume ikertzaileak
Kategoria:XX. mendeko zientzialariak
Kategoria:XXI. mendeko zientzialariak
Kategoria:Neurozientzialariak
Kategoria:Emakume neurozientzialariak